CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS+ KA103 DURANT EL CURS ACADÈMIC 2017/18 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4358)
  + [Valencià](/va/acuerdo/4358)






Selector de idioma

Leer

* [Español](/es/acuerdo/4358)
* [Valencià](/va/acuerdo/4358)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS+ KA103 DURANT EL CURS ACADÈMIC 2017/18[Butlletí Oficial Universitat d'Alacant](/ca/Publicacion)
==============================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS+ KA103 DURANT EL CURS ACADÈMIC 2017/18

Data d'aprovació
:   29/09/2017

Data de publicació
:   29/09/2017

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4358.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4358)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4358)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS+ KA103 DURANT EL CURS ACADÈMIC 2017/18&url=https://www.boua.ua.es/va/acuerdo/4358)

**Títol:** CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS+ KA103 DURANT EL CURS ACADÈMIC 2017/18

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** divendres, 29 de setembre de 2017

CONVOCATÒRIA DE MOBILITAT PER A LA FORMACIÓ DEL PERSONAL D’ADMINISTRACIÓ I SERVEIS DE LA UNIVERSITAT D’ALACANT EN EL MARC DEL PROGRAMA ERASMUS + KA103 DURANT EL CURS ACADÈMIC 2017/1

1. PREÀMBUL

El programa Erasmus de la Unió Europea té com a objectiu atendre les necessitats d’ensenyament i aprenentatge de totes les persones que participen en educació superior formal, com també les institucions que imparteixen aquest tipus de formació.

Per a establir l’espai comú d’Educació Superior Europeu es configura com un dels punts principals la promoció de la mobilitat d’estudiants, de professorat i de personal d’administració i serveis.

La Gerència de la Universitat d’Alacant, juntament amb el Vicerectorat de Relacions Internacionals, publica una convocatòria de 30 ajudes per a fomentar la mobilitat amb finalitats de formació del personal d’administració i serveis en el marc del Programa Erasmus.

2. OBJECTIU

L’objectiu d’aquesta convocatòria consisteix a fer una estada formativa breu en una institució sòcia amb la finalitat de conèixer el funcionament de la unitat administrativa homòloga a la del beneficiari, d’acord amb els objectius següents:

2.1. Afavorir l’aprenentatge al llarg de la vida laboral del personal d’administració i serveis.

2.2. Fomentar la internacionalització de tots els col·lectius de la comunitat universitària en el marc de l’Espai Europeu d’Educació Superior.

2.3. Facilitar l’aprenentatge de bones pràctiques i l’observació de formes de treball i entorns laborals de les institucions sòcies.

2.4. Millorar les aptituds que requereix el lloc de treball del beneficiari.

2.5. Enfortir les relacions amb les universitats sòcies.

Algunes universitats europees, amb Carta Erasmus, organitzen setmanes internacionals (Erasmus Staff Weeks) amb la finalitat que el PAS de les diferents universitats europees es trobe en un mateix espai i faça accions sota el programa Erasmus .

Les activitats durant aquestes jornades poden ser diverses: seminaris, tallers, ponències, conferències, breus períodes de pràctiques, etc.

Aquestes accions, que no tenen un nombre de dies determinat de durada, ofereixen la possibilitat de fer un intercanvi internacional amb la finalitat de:

- Millorar les habilitats de gestió i administració i adquirir un major coneixement professional en l’estranger.

- Conèixer una cultura diferent.

- Compartir les bones pràctiques.

- Creixement personal i curricular professional.

- Millorar les habilitats lingüístiques.

3. MARC LEGAL I PRESSUPOSTARI

La dotació per a aquesta convocatòria es troba consignada en el capítol 2, del Centre de Despesa 011245 del Servei de Relacions Internacionals de la Universitat d’Alacant. El pagament d’aquesta dotació estarà supeditat a la disponibilitat de liquiditat de la UA.

La subvenció assignada a cada ajuda s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria establisca.

Es considerarà d’aplicació complementària i supletòria la normativa europea per al [Programa Erasmus+ 2017-18](http://www.sepie.es/convocatoria/index.html#contenido)

en tot el que no està previst en aquesta regulació.

El romanent no aplicat serà objecte de reintegrament al Vicerectorat concedent de l'ajuda a l’acabar l'any natural següent al de concessió de l'ajuda.

Els diners romanents en la clau pressupostària del centre en què es va lliurar el pagament haurà de revertir a les mateixes aplicacions d'origen del centre de despesa 011245.

4. REQUISITS DE PARTICIPACIÓ

La convocatòria està dirigida al Personal d’Administració i Serveis de la Universitat d’Alacant que complisca els requisits següents:

4.1. Pertànyer a la plantilla de la Universitat d’Alacant com a personal funcionari o contractat laboral des del moment de fer la sol·licitud fins a la finalització del període de mobilitat Tots els sol·licitants hauran d’acreditar una antiguitat d’almenys un any continuat.

4.2. Continuar en la mateixa unitat administrativa en el moment de fer l’intercanvi.

4.3. Tenir la nacionalitat d’un país participant en el Programa Erasmus o de tercers països, en aquest cas hauran d’acreditar que estan en possessió d’un permís vàlid per a residir a Espanya durant el període de realització de la mobilitat.

4.4. Tenir acreditat un coneixement de l’idioma propi de la universitat receptora o d’anglès corresponent al nivell 3 de la [Taula d’equivalències](https://ssyf.ua.es/va/formacion/documentos/normativa/taula-d-equivalencies-va-abril-2017.pdf)

de la Universitat d’Alacant per a l’acreditació de competències lingüístiques en llengües estrangeres.

5. DURADA DE L’ACTIVITAT DE FORMACIÓ

La durada de l’activitat serà de 2 a 5 dies de formació. En qualsevol cas, la data límit de realització de l’activitat finalitza el 15 de juliol del 2018, i se supedita l’estada al període negociat per endavant amb la institució sòcia.

A aquests efectes, es consideren activitat formativa els esdeveniments de formació (tret dels congressos) i períodes d’observació o formació en el lloc de treball, la finalitat dels quals siga conèixer el funcionament de la institució sòcia.

6. DESTINACIONS

Les institucions d’educació superior que participen en aquest programa són:

- [Institucions sòcies de la UA en el programa Erasmus +.](https://cvnet.cpd.ua.es/convenios_movilidadNET/Acuerdo/PaisesxPrograma?tipCodnum=1)

- [Institucions europees que participen en el programa Erasmus +.](https://eacea.ec.europa.eu/sites/eacea-site/files/accredited_heis_within_the_erasmus_programme_3072017.xlsx)

- [Institucions que organitzen Setmanes Internacionals (Erasmus Staff Weeks).](https://sri.ua.es/va/movilidad/stt/setmanes-internacionals/setmana-internacional-17-18.html)

Les persones beneficiàries de la mobilitat Erasmus podran sol·licitar l’acceptació en qualsevol d’aquestes institucions (excepte les espanyoles).

No es podrà triar com a destinació una institució en la qual la persona sol·licitant ja haja fet una estada formativa amb anterioritat en el marc d’aquest programa.

7. DESCRIPCIÓ DEL PROCÉS

7.1 Sol·licitud

S’emplenarà la sol·licitud a través del formulari disponible en la pàgina web del Servei de Selecció i Formació:

<https://ssyf.ua.es/va/formacion/internacionalizacion/>

El termini d’inscripció serà 2 d’octubre al 10 de novembre del 2017.

Dins d’aquest termini d’inscripció previst en la convocatòria, s’haurà de presentar en l’Oficina Principal del Registre General de la Universitat (edifici de Gerència i Serveis Generals del Campus de Sant Vicent), en les oficines auxiliars, situades en les Secretaries de Centre i en la Seu d’Alacant o a través d’instància genèrica utilitzant l’eAdministració del Campus Virtual de la UA, la documentació següent:

7.1.1 Vistiplau de la persona responsable de la unitat on s’estiga treballant en el moment de presentar la sol·licitud, indicant el compromís de la unitat per a rebre personal no docent en formació. (vegeu el model en l’[annex 1](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka103-annex-1-conformitat-responsable.doc)).

7.1.2. Acreditació del nivell d’idioma només si no està inclòs en l’expedient de formació.

7.1.3. Còpia del justificant electrònic que acredita haver presentat la sol·licitud.

7.1.4. Acord de mobilitat del personal per a formació (Mobility Agreement) acceptat provisionalment per la institució de destinació.

Els elements bàsics d’aquest han de ser: l’objectiu general i els objectius específics, els resultats esperats en termes d’experiència/competència addicional que cal adquirir, les activitats que cal fer i, si és possible, una programació per al període. En el programa que cal desenvolupar s’haurà de demostrar que es faran activitats relacionades amb la mobilitat i especificar els dies de formació realitzada (vegeu el model en l’[annex 3](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka103-annex-3-acord-de-mobilitat.docx)).

7.2 Publicació de les llistes d’admesos i exclosos

Finalitzat el termini de presentació de sol·licituds, es publicarà en la pàgina web del Servei de Selecció i Formació la llista provisional d’admesos i exclosos. Els candidats exclosos tindran un termini de 10 dies hàbils per a presentar al·legacions.

Resoltes les al·legacions es publicarà, en la pàgina web del Servei de Selecció i Formació, la llista definitiva d’admesos i exclosos.

Només tindran la consideració de participants en aquesta convocatòria, aquells sol·licitants que apareguen en les llistes definitives d’admesos.

7.3 Avaluació i selecció

Es publicarà un barem provisional resultat d’aplicar sobre els participants, els criteris següents:

- Ordre de preferència: Tindran preferència les sol·licituds d’aquelles persones que no hagen gaudit mai d’una ajuda en el marc de l’acció KA103.

- Aplicació del barem de la convocatòria ([annex 2](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka103-annex-2-barem.doc)).

Els participants tindran un termini de 5 dies hàbils per a presentar-hi al·legacions.

Resoltes les al·legacions es publicarà el barem definitiu de la convocatòria, en la mateixa pàgina web.

Només podran participar en el procés d’adjudicació d’ajudes aquelles sol·licituds la valoració de les quals de l’Adequació del programa de formació als interessos de la internacionalització de la UA (Mobility Agreement) siga superior a 4 punts.

Després d’aquesta publicació es farà una preselecció amb els 30 primers seleccionats. La resta de participants seran inclosos en una llista de reserva perquè puguen cobrir possibles renúncies dels candidats inicials.

És important ressenyar que la tasca que s’ha de desenvolupar en la universitat de destinació ha de pertànyer a la mateixa àrea de treball en la qual el candidat desenvolupe la seua activitat en la Universitat d’Alacant. Si no fóra així, no es farà efectiva l’ajuda.

La persona beneficiària d’aquesta mobilitat podrà ser requerida per a fer extensius a altres persones o col·lectius universitaris els coneixements adquirits. Aquests requeriments hauran de ser atesos sempre que es formulen en termes assumibles per a la persona beneficiària i la unitat a què pertany.

7.4 Borsa de sol·licitants

Després de finalitzar el termini de sol·licituds el formulari d’inscripció es mantindrà actiu fins al dia 31 de març del 2018. Les sol·licituds rebudes durant aquest període seran incloses en una borsa de sol·licitants per a cobrir les possibles vacants que pogueren produir-se una vegada esgotada la llista de reserva.

La selecció dels candidats es farà en el moment de produir-se la vacant d’acord amb els criteris establits en l’apartat 7.3.

7.5 Comissió de Selecció

La Comissió de Selecció estarà formada per:

- Presidenta: cap d’àrea de Recursos Humans.

- Secretària: subdirectora de Formació i Internacionalització del PAS

- 7 Vocals entre els quals es trobaran:

Director del Secretariat de Mobilitat (responsable Coordinació Institucional Erasmus )

Directora del Servei de Relacions Internacionals.

Subdirectora de Mobilitat i Programes Internacionals.

Gestor en cap de Formació i Internacionalització del PAS

Un representant o una representant de la secció sindical FETE-UGT.

Un representant o una representant de la secció sindical CCOO

Un representant o una representant de la secció sindical SEP.

Així mateix, podrà assistir un representant o una representant de CGT, de STEPV i de CSIF que tindran veu, però no vot.

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

8. UNITATS COMPETENTS EN LA GESTIÓ DE LA MOBILITAT

La gestió del procés correspondrà a la Unitat de Formació i Internacionalització del PAS (Servei de Selecció i Formació), en coordinació amb la Unitat de Mobilitat (Servei de Relacions Internacionals).

Amb la finalitat d’agilitar al màxim el procés d’inscripció i organització, els dubtes que puguen sorgir es plantejaran per correu electrònic:

- Suggeriments i/o qüestions relatives a la selecció del personal: [jbtnfcjpn@zw.wg](mailto:dskvujdpu@gk.ji)

- Suggeriments i/o qüestions específiques de la mobilitat: [k.zzplrbcwcnaqj@yd.we](mailto:n.hfepluhqdympw@vs.mz)

El beneficiari serà responsable dels contactes amb la institució sòcia, de l’organització del programa de formació, de la gestió del transport, de l’allotjament i de l’assegurança d’assistència sanitària.

9. FINANÇAMENT I ABONAMENT DE L’AJUDA

La durada màxima finançada amb fons de la UE serà de 5 dies.

9.1 Finançament

El personal rebrà una ajuda europea com a contribució a les despeses de viatge i subsistència durant el període d’estada en un altre país d’acord amb els criteris següents:

- Viatge: Contribució a les despeses de viatge del personal basada en la distància entre el lloc de treball i el lloc en què es desenvolupe l’activitat corresponent, segons la quantitat que s’indica a continuació (anada i tornada):

Quantitat que cal percebre, d’acord amb la distància (en km.):

- Entre 100 i 499 km . . . . 180 €

- Entre 500 i 1.999 km . . . . 275 €

- Entre 2.000 i 2.999 km . . . . 360 €

- Entre 3.000 i 3.999 km . . . . 530 €

- Entre 4.000 i 7.999 km . . . . 820 €

- Entre 8.000 i 8.999 km . . . . 1.100 €

- Entre 9.000 i 19.999 km . . . . 1.300 €

Per a calcular la distància en quilòmetres des del lloc de treball fins a la ciutat de destinació, s’utilitzarà la calculadora de distàncies proposada per la Comissió Europea, que podrà trobar-se en l’enllaç següent:

<http://ec.europa.eu/programmes/erasmus-plus/tools/distance_en.htm>

- Subsistència: Costos directament relacionats amb l’estada dels participants durant l’activitat. Les quantitats dependran del país de destinació (d’acord amb el grup indicat en el requadre):

Quantitat diària que cal percebre, segons país de destinació:

- Grup A . . . . 120 € (Dinamarca, Holanda, Irlanda, Regne Unit, Suècia)

- Grup B . . . . 105 € (Àustria, Bèlgica, Bulgària, Xipre, Finlàndia, França, Grècia, Hongria, Islàndia, Itàlia, Liechtenstein, Luxemburg, Noruega, Polònia, República Txeca, Romania, Suïssa, Turquia)

- Grup C . . . . 90 € (Alemanya, Antiga República Iugoslava de Macedònia, Eslovàquia, Letònia, Malta, Portugal)

- Grup D . . . . 75 € (Croàcia, Eslovènia, Estònia, Lituània)

La Universitat d’Alacant podrà complementar aquestes ajudes amb un màxim de 40 € per dia d’estada formativa, per la qual cosa l’ajuda total complementària no podrà excedir de 200 €.

9.2 Abonament de les ajudes

L’ajuda s’abonarà en dos pagaments: un primer pagament equivalent al 70% de l’ajuda europea i un segon pagament corresponent a la liquidació una vegada feta l’activitat.

Per a la tramitació del pagament inicial s’haurà de presentar almenys 1 mes abans de l’eixida:

- Conveni de subvenció de mobilitat de personal en formació, que caldrà presentar per duplicat.

- Acord de mobilitat del personal per a formació (Mobility Agreement) aprovat formalment tant per la institució d’origen com per la institució d’acollida ([annex 3](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka103-annex-3-acord-de-mobilitat.docx)).

- Còpia impresa de la sol·licitud per Campus Virtual de l’absència “Internacionalització PAS”, autoritzada pel superior de la persona beneficiària (Els dies de formació es reconeixeran com a dies treballats).

Els documents estan disponibles en la pàgina web de la Unitat de Mobilitat

<https://sri.ua.es/va/movilidad/stt/pas.html>

Per a la tramitació de la liquidació s’haurà de presentar en el termini de quinze dies després de la realització de l’estada:

- Certificat oficial de confirmació d’estada (Certificate of Attendance), en el qual s’han de fer constar els dies efectius de l’activitat i confirmar que s’ha fet el programa de formació previst, tenint en compte que la data de la certificació ha de ser igual o posterior a la data de finalització de l’estada. El certificat ha de ser original, sense ratlles ni esmenes, expedit (signat i segellat) per la direcció de la unitat d’acollida de la institució sòcia ([annex 4](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka103-annex-4-certificat-d-assistencia-pas.doc)).

- Qüestionari UE sobre els resultats principals obtinguts. Es tracta d’un formulari en línia facilitat per la Comissió Europea (en finalitzar l’estada, la persona participant rebrà automàticament un correu electrònic en què serà informada del procediment que cal seguir per a accedir a aquest qüestionari).

- Justificants originals de les despeses d’allotjament i viatge: factures, rebuts, bitllets de viatge usats, visats, targetes d’embarcament, confirmació electrònica del vol, proves de transferència, etc.

- Informe final de valoració, on ha de constar l’avaluació de l’estada i el compromís de transmissió de coneixements i d’experiències adquirides durant l’estada.

10. OBLIGACIONS DEL PERSONAL PARTICIPANT

Els sol·licitants seleccionats que accepten l’ajuda de mobilitat a l’empara d’aquesta convocatòria queden obligats a:

- Complir la normativa vigent en matèria de regularització de l’estada en l’estranger, en general , i de la comunicació de l’arribada en la missió consular espanyola en el país de destinació, si s’escau.

- Informar-se de les recomanacions sanitàries en matèria de vacunació internacional que determine el Ministeri de Salut i la Conselleria de Sanitat Universal i Salut Pública, i seguir-les.

- Sol·licitar i formalitzar el visat corresponent en el país d’origen. Per a això, la Universitat de destinació emetrà una carta d’acceptació/invitació per a aquest propòsit amb la deguda antelació. Per a la sol·licitud del visat es fa necessari contractar una assegurança de salut amb cobertura internacional que cobrisca tot el període d’estada.

11. CANVIS I INCIDÈNCIES

Quan les circumstàncies així ho aconsellen i estiguen degudament motivades, la Gerència podrà autoritzar, a petició de la persona beneficiària, variacions en el programa de formació o el període de gaudi de la beca, segons el cas, com també resoldre qualsevol incidència que no implique un canvi substancial dels termes de la convocatòria.

12. INCOMPATIBILITATS

La concessió d’una d’aquestes ajudes no és compatible amb la concessió d’una ajuda de mobilitat Erasmus amb finalitats de formació per al programa KA107.

No podran concedir-se estades Erasmus de docència (PDI) i formació (PAS) a la mateixa persona en el mateix curs acadèmic, per la qual cosa si se sol·licitaren les dues mobilitats han d’indicar quina és la de preferència en el corresponent camp d’observacions de la sol·licitud en línia.

13. RENÚNCIA I SUBSTITUCIONS

En cas de renúncia, aquesta haurà de presentar-se per escrit a través d’Instància genèrica mitjançant l’eAdministració del Campus Virtual de la UA, a través del Registre General o dels registres auxiliars dirigida al Servei de Selecció i Formació, Unitat de Formació i Internacionalització del PAS, amb còpia a la Unitat de Mobilitat, Servei de Relacions Internacionals.

El fet de no incorporar-se a la destinació serà penalitzat amb la impossibilitat de participar en les dues convocatòries següents.

Es considerarà que renuncien tàcitament a la mobilitat (i en conseqüència a l’ajuda), les persones beneficiàries que no hagen presentat la documentació requerida en els terminis i en les condicions descrites en aquestes bases.

En cas que es produïsca alguna renúncia, o que no es lliure la documentació en les condicions i el termini previstos, es podrà adjudicar la mobilitat, si escau, als candidats o les candidates de la llista de reserva.

L’incompliment d’alguns dels requisits i les obligacions establides en aquesta convocatòria i en la resta de la normativa podrà donar lloc a la revocació total o parcial de l’ajuda i l’obligació de retornar la quantitat corresponent, com també la impossibilitat de participar en noves edicions del programa.

14. NORMA FINAL

Contra aquesta convocatòria, les seues bases i tots els actes administratius que se’n deriven, que esgoten la via administrativa, cal interposar recurs contenciós administratiu davant del jutjat contenciós administratiu d’Alacant que siga competent, en el termini de 2 mesos, comptadors des de l’endemà de la seua publicació d’acord amb el que disposa l’article 114 de la Llei 39/2015, d’1 d’octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d’universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d’un mes comptador a partir de l’endemà de la publicació d’aquest, davant del rector, d’acord amb el que disposa els articles 123 i 124 de la Llei 39/2015.Tot això sense perjudici que es faça qualsevol altra via que es considere oportuna.

Davant de les actuacions de la Comissió de Selecció, podrà interposar-se un recurs d’alçada previst en l’article 121 de la Llei 39/2015, en el termini d’un mes comptador des de l’endemà de les publicacions o notificacions.





[Carretera Sant Vicent del Raspeig s/n  
03926 Sant Vicent del Raspeig - Alacant  
 Tel. 78 071 4956 - Fax 85 729 0092](https://www.google.es/maps/@91.833203,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12911&trk=tyah&trkInfo=tarId%0R0658471905178%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)